 หลังจากมีเจ้ามือเลี้ยงก๋วยเตี๋ยวมื้อกลางวันที่ร้านตาเปิ้ล-ยายบิว มาแล้ว หนังท้องตึง หนังตาก็เริ่มหย่อน เลยขอเลี้ยงกาแฟหลังมื้อเที่ยงละกัน
  
  ร้านอยู่ในปั๊มPT ริมถนนมาลัยแมน ชอบที่การตกแต่งร้านเหมือนบ้านไม้สมัยเก่า  มีโต๊ะไม้หลากหลายสไตล์ ตามมุมต่างๆให้เลือกนั่ง แต่ขอติตรงโต๊ะด้านนอกนั่งไม่ได้เลย ฝุ่นหนามาก แต่น้องพนักงานบริการดีและก็สุภาพดี อันนี้ขอชมเลย
  
  วันนี้ลองชาเขียวนมปั่น (60฿)หวาน มัน แต่ไม่ค่อยรู้สึกถึงกลิ่นและรสของชาเขียวเลย  คุณภาพต่ำกว่าราคาไปนิดนึง
  อีกแก้วเป็นเอสเปรสโซ่เย็น(65฿) เข้มจนออกขม ดูดทีนึงนี่ตาสว่างเลย แต่เจ้าของแก้วบอกมันขมเกิน
  แล้วก็ซื้อชิฟฟอนเค้กหนองพงนก ก็อร่อยตามยี่ห้อเค้าล่ะ อีกอันลองคาราเมลคอนเฟลก หอมเบาๆ แต่มันไม่กรอบเลยอ่า ???????? 